लोगों में विकास के प्रति जागरूकता बढाने और संघीयता के प्रति उनका नजरिया बदलने की जरूरत है। यह दावे के साथ कहा जा सकता है कि यदि इन मुद्दों को लेकर हम मधेश के बुद्धिजीवी वर्ग के पास जाएं तो निश्चित ही हमें र्समर्थन मिलेगा। मधेश में आज जो स्थिति बन गई है उसपर कई लोगों की टिप्पणी रहती है कि अब मधेश का कुछ नहीं हो सकता है। मधेशी नेता सब अपने ही स्वार्थ में है। मधेश का भला कैसे होगा। मधेश फिर से खसवादी के अधीन हो जाएगा। लेकिन हमारा मानना है कि दूध के फटने से सिर्फवे ही लोग उदास होते हैं जिन्हें रसगुल्ला नहीं बनाना आता है। हम हमेशा सकारात्मक सोच के साथ आगे बढते हैं। और उसी का नतीजा है कि चारों ओर जो नकारात्मक सोच हावी हो रहा है हमारे लिए वही नई ऊर्जा का संचार कर रहा है और अपने मंजिल के प्रति हम और अधिक बुलन्द इरादों से आगे बढ रहे हैं।